laion/Wikipedia-Exotic huggingface dataset:
Small Town Gay Bar

Small Town Gay Bar (באנגלית: גיי בר בעיר קטנה) הוא סרט תיעודי להט"בי-אמריקאי שיצא ב-2006. הסרט בוים על ידי במאי הקולנוע הקנדי מלקום אינגרם (אנ'). הסרט מתמקד בשני גיי ברים שנמצאים בדרום-מזרח ארצות הברית. האחד בשנון (אנ'), והשני במרידיאן (אנ'). בנוסף, הסרט מתמקד מדי פעם על רצח סקוטי ג'ו ויבר. "Small Town Gay Bar", במסד הנתונים הקולנועיים IMDb (באנגלית) "Small Town Gay Bar", באתר Rotten Tomatoes (באנגלית) "Small Town Gay Bar", במסד הנתונים הקולנועיים KinoPoisk (ברוסית) Everyday queer warriors: "What I Love About Dying"/"small town gay bar" -- Queer Lesbian Gay Arts & Entertainment: Sundance -- Gay.com, web.archive.org, ‏2006-06-17 ערך זה הוא קצרמר בנושא סרטים אמריקאיים ובנושא להט"ב. אתם מוזמנים לתרום לוויקיפדיה ולהרחיב אותו.
ורדית

ורדית (שם מדעי: Carpodacus) הוא סוג ממשפחת הפרושיים בעל כ-27 מינים. מקורם עבה, אבל פחות ממקורי החצוצרניים. צבע הזכרים לרוב אדום וורוד, וצבע הנקבות חום-מפוספס. רוב המינים בסוג חיים במרכז, בדרום ובצפון-מזרח אסיה; מין אחד באירופה (ורדית אירופית); ושלושה מינים בצפון ובמרכז אמריקה. רוב המינים חיים בנופי חורשות ושיחים בהרים הגבוהים. ורדית סיני ורדית אירופית Carpodacus sipahi (אנ') Carpodacus ferreorostris (אנ') Carpodacus rubicilloides (אנ') Carpodacus rubicilla (אנ') Carpodacus grandis (אנ') Carpodacus rhodochlamys (אנ') Carpodacus pulcherrimus (אנ') Carpodacus davidianus (אנ') Carpodacus waltoni (אנ') Carpodacus rodochroa (אנ') Carpodacus edwardsii (אנ') Carpodacus rodopeplus (אנ') Carpodacus verreauxii (אנ') Carpodacus vinaceus (אנ') Carpodacus formosanus (אנ') Carpodacus stoliczkae (אנ') Carpodacus roborowskii (אנ') Carpodacus sillemi (אנ') Carpodacus sibiricus (אנ') Carpodacus roseus (אנ') Carpodacus trifasciatus (אנ') Carpodacus thura (אנ') Carpodacus dubius (אנ') Carpodacus puniceus (אנ') Carpodacus subhimachalus (אנ') ביצים של ורדיות מדיה וקבצים בנושא ורדית בוויקישיתוף ורדית, באתר ITIS (באנגלית) ורדית, באתר NCBI (באנגלית) ורדית, באתר האנציקלופדיה של החיים (באנגלית) ורדית, באתר GBIF (באנגלית) ורדית, באתר אנציקלופדיה בריטניקה (באנגלית) החי והצומח של ארץ ישראל: עמוד 452 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ציפור זרה

ציפור זרה הוא סינגל שלישי מתוך האלבום "אהבה גדולה" של הזמרת-יוצרת הישראלית ריטה, שיצא לאור בספטמבר 1994. השיר נכתב על ידי רחל שפירא, הולחן על ידי ערן צור ועובד על ידי נאור דיין ומשה לוי. השיר מלווה בוידאו קליפ רב השראה בבימויו של יריב גבר, שעלות הפקתו הגיעה כמעט למאה אלף דולרים, יותר מכל קליפ אחר שהופק אי פעם בישראל. הקליפ זכה בערוץ MTV בתואר הווידאו קליפ הזר הטוב ביותר לשנת 1994. סרטון השיר "ציפור זרה" באתר יוטיוב מילות השיר "ציפור זרה" באתר שירונט ציפור זרה, באתר "פזמונט" ציפור זרה, באתר אקו"ם ריטה - ציפור זרה, סרטון באתר יוטיוב (אורך: 3:48) אהבה גדולה, באתר ריטה ריטה* - ציפור זרה, באתר Discogs (באנגלית) המצעד השבועי של רשת ג' מתאריך 6 בנובמבר 1994, באתר "פזמונט" המצעד השנתי תשנ"ה (1995), באתר "פזמונט"
גברת שרה השכנה

"גברת שרה השכנה" הוא שיר שכתב והלחין יובל בנאי וביצעה להקת הפופ רוק משינה. השיר יצא לאור כסינגל בשנת 1993. השיר נכלל באלבום "שיא הרגש"' שבו כתב והלחין שלומי ברכה את כל השירים מלבד "נגעה בשמיים" ו"גברת שרה השכנה", שכתב והלחין יובל בנאי. השיר בתוכנו ולחנו מבוסס על שירו של בוב דילן "Hurricane", המתאר את סיפורו של המתאגרף רובין "הוריקן" קרטר, שהורשע בזדון ברצח משולש עם אדם נוסף. קרטר שוחרר מהכלא לאחר 19 שנים, לאחר שהוברר כי לא זכה להליך משפטי הוגן, והשופט שהביא לשחרורו קבע שבהרשעתו היה מניע גזעני. כמו כן מבוסס השיר על שכנה שהייתה ליובל בנאי. חלק מעיבוד השיר מבוסס על "Sister Golden Hair" של להקת "אמריקה". בגרסה של משינה, שרה היא לכאורה עדת ראייה לרצח. אבנר התאילנדי וחיים הצעיר נעצרים בחשד לרצח. חיים הצעיר מתחיל להישבר ושרה מזהה את שניהם במסדר זיהוי כשני הרוצחים. בזכות עדות זו נשלחים שניהם למאסר עולם. בבית השלישי של השיר מסופר כי אקדח הרצח נמצא במטבח של שרה. שרה אינה יודעת שיעקב השכן מן הקומה מעל, נהג להציץ לביתה מבעד לתריס, והיה עד לרצח שביצעה. במצעד הפזמונים העברי השנתי של רשת ג' לשנת תנש"ג (1993) דורג השיר במקום ה-17. השיר גם הופיע באלבום האוסף של הלהקה, "עסקי הרוקנ'רול". סרטון השיר "גברת שרה השכנה" באתר יוטיוב "גברת שרה השכנה" באתר של אקו"ם מילות השיר "גברת שרה השכנה" באתר שירונט מידע על גברת שרה השכנה בקטלוג הספרייה הלאומית מת "הוריקן" משירו של בוב דילן, באתר ynet, 20 באפריל 2014 שרון כהן, רכבת הלילה לקהיר עוברת דרך לונדון, בבלוג "הספרנים" של הספרייה הלאומית, 21.03.2019 "לעתים רחוקות אמן שורד יותר מעשור", באתר ynet, 3 ביולי 2014
Moment of Peace

"Moment of Peace" (בעברית: "רֶגַע שֶׁל שַׁלְוָה") הוא סינגל שהוקלט על ידי המקהלה הגרמנייה גרגוריאן, בהשתתפות הזמרת-יוצרת האנגלייה שרה ברייטמן, מתוך האלבום, Masters of Chant Chapter II. השיר יצא לאור ב-21 באוקטובר 2001, כסינגל מתוך האלבום. השיר הגיע למקום ה-87 במצעד השירים של גרמניה. השיר נכתב על ידי אמיליה ברייטמן וקרסטן הוסמן והופק על ידי ג'אן-אריק קוהרס, קרסטן הוסמן ומייקל סולטאו. בהתחלה, יצא לאור השיר ללא שרה ברייטמן, ובהמשך יצא מחדש בגרסה בה היא משתתפת. ב-21 באוקטובר 2001, יצאה לאור הגרסה הסופית של השיר, בה משתתפת ברייטמן גם כן. כמו כן, השיר הוא שיר בסגנון הגרגוריאני המשלב בתוכו גם את סגנון הגל החדש. שני סגנונות אלו, אפיינו שירים נוספים מתוך האלבום, Masters of Chant Chapter II. בתחילת השיר, שרה המקהלה "בוא עכשיו, בוא לצידינו. בוא לאן שאתה יכול להתחבא". בהמשך, מצהירה המקהלה כי היא "אור השמש" של אותו האדם אליו היא פונה. לאחר מכן, מציעה המקהלה לאותו האדם לטהר את הנשמה שלו, תוך שהיא מצהירה כי היא תתן לו אנרגיה מחודשת. את הבית השני פותחת שרה ברייטמן באופטימיות עם המשפט "עולם ללא סכנות", אך ממשיכה עם המשפט הפסימי "ההרס קרב ובא". את הבית היא סוגרת כאשר היא מציעה לאותו האדם "לבוא איתם לכאן". היא ממשיכה לשיר "בזמן שהאנשים זרים אחד לשני, אנו ננוח ונשהה כאן", תוך שהיא סוגרת את הבית הנוסף עם המשפט "רגע של שלווה". השיר נסגר עם מסר אופטימי וחיובי, בו המקהלה, אמיליה ושרה ברייטמן שרים "החשיכה תואר על ידי האור ודרך הכוכבים יהיה אפשר לראות". בשורות האחרונות הם שרים "אנו ניסחף אל השמחה השוררת בלבנו, אנו נטעם את טעם היין, אנו יודעים כי ישנו כוח אלוהי". הווידאו קליפ המלא שיצא עבור השיר הועלה ליוטיוב ב-12 ביוני 2012. בקליפ ניתן לראות את חברי המקהלה גרגוריאן, כשהם עטופים בגלימות בתוף השלג, תוך שהם שרים את השיר. כאשר אמיליה ברייטמן שרה את הבתים שלה, ניתן לראותה כשהיא לבד, תוך שהיא לובשת שמלה שחורה. הקליפ צבר קרוב ל-4.5 מיליון צפיות. ב-27 בינואר 2013, הועלה ליוטיוב קליפ נוסף של השיר, בו ניתן לראות כלבים האסקים סיביריים משחקים בשלג, ואת השיר מתנגן ברקע. הקליפ זכה להצלחה רבה, כאשר הצליח לצבור למעלה מ-54 מיליון צפיות, דבר אשר הופך אותו לאחד מהקליפים הנצפים ביותר של גרגוריאן. בשנת 2015, הועלה ליוטיוב קליפ לא רשמי של השיר, באורך של שמונה דקות. הקליפ זכה להצלחה כאשר צבר למעלה מ-6 מיליון צפיות. מידע על הסינגל "Moment of Peace" באתר מיוזיק בריינז מידע על היצירה "Moment of Peace" באתר Discogs סרטון השיר "Moment of Peace" באתר יוטיוב ג'אן-אריק קוהרס, קרסטן הוסמן, מייקל סולטאו Sarah & Amelia Brightman - Moment Of Peace, נבדק ב-2019-10-06 Amelia Brightman, Sarah Brightman, Gregorian - Moment of Peace (LaLCS, by DcsabaS), נבדק ב-2019-10-06 Gregorian - Moment Of Peace, Discogs (באנגלית) Masters Of Chant* - Moment Of Peace, Discogs (באנגלית) "Musicline.de – Gregorian Single-Chartverfolgung" (in German). Media Control Charts. PhonoNet GmbH. Retrieved 11 July 2018. (ארכיון) Gregorian – Moment of Peace (באנגלית), נבדק ב-2019-10-06 Gregorian - Masters Of Chant Chapter II, Discogs (באנגלית) Masters of Chant: Chapter II, נבדק ב-2019-10-06 Gregorian – Moment of Peace (באנגלית), נבדק ב-2019-10-06 Gregorian: Moment of Peace, נבדק ב-2019-10-06 Enigma-Era-Gregorian - Moment Of Peace, נבדק ב-2019-10-06 Sarah & Amelia Brightman "Moment Of Peace" feat. Gregorian, נבדק ב-2019-10-06
מאובנים לאומיים בארצות הברית

לרוב מדינות ארצות הברית יש מאובנים המסמלים את המדינה. רק לשבע מתוכן אין מאובן לאומי - ארקנסו, הוואי, אינדיאנה, איווה, מינסוטה, ניו המפשייר ורוד איילנד . עם זאת כמה ממדינות אלה מציינות דינוזאור לאומי (לארקנסו) או אבן לאומית כתחליף לכך. בחלק מהמדינות המאובן יכול להיות של דינוזאור לאומי בנוסף על היותו מאובן לאומי, כמו הסטגוזאורוס של קולורדו. המאובנים הלאומיים התווספו לכל מדינה, רובם החל משנת 1980 ומעטים קצת לפני כן, כאשר רבים מאובנים אלה התאבנו באותה מדינה ובה התגלו וזכו לפרסום. מאובנים בעלי ממצא יחיד או תצורות בהם נמצאו מאובנים של מינים שונים לא זוכים לרוב להיות מאובנים לאומיים, אלא בעיקר מין אחד בעל כמה ממצאים במדינה. אבני מדינות ארצות הברית פרחי מדינות ארצות הברית List of State Fossils במקור המאובן נחשב לשל המין Ecphora quadricostata, אך התברר שמאובן כזה לא התגלה במרילנד והמאובן הנכון שייך למין זה שבה המין טרדו נאוואליס האלוזאורוס היה גם הדינוזאור הלאומי עד 2018, אז הוחלף ביוטרפטור ממין Utahraptor ostrommaysi החל מ-2014 הלבנתן משמש כמאובן הימי הלאומי. זו המדינה היחידה בה יש חלוקה למאובנים יבשתיים וימיים לאומיים כמאובן היבשתי הלאומי
שירת הסירנה (אל תפחד)

שירת הסירנה (אל תפחד) הוא סינגל של הזמרת-יוצרת הישראלית ריטה, שיצא לאור בדצמבר 1994 כשיר הנושא מתוך הסרט "שירת הסירנה", שמבוסס על ספרה של עירית לינור. מאוחר יותר נכלל השיר באלבום אוסף "תחנות בזמן". השיר נכתב על ידי מירי פיגנבוים ואיתן גלס, הולחן על ידי רמי קלינשטיין ועובד על ידי רמי קלינשטיין ויועד נבו. סרטון השיר "שירת הסירנה (אל תפחד)" באתר יוטיוב מילות השיר "שירת הסירנה (אל תפחד)" באתר שירונט שירת הסירנה, באתר "פזמונט" שירת הסירנה, באתר אקו"ם שירת הסירנה (אל תפחד) באתר סטריאו ומונו המצעד השבועי של רשת ג' מתאריך 18 בדצמבר 1994, באתר "פזמונט" המצעד השנתי תשנ"ה (1995), באתר "פזמונט"
מסתובב בעולם

"מסתובב בעולם" הוא שיר שהוקלט על ידי הזמרת-יוצרת הישראלית דנה לפידות. השיר יצא לאור ב-19 ביולי 2015 בהוצאת חברת התקליטים ארומה מיוזיק, כסינגל השני מתוך אלבום האולפן השני שלה, כמו בהתחלה (2015). ב-29 בדצמבר 2015, יצא לאור הרמיקס הרשמי של "מסתובב בעולם" עם עטיפה שונה. השיר הגיע למקום החמישי במצעד העברי השבועי של רשת ג', וה-24 ברדיו אמצע הדרך. השיר נכתב והולחן בידי דנה לפידות לבדה, בדומה לשירים נוספים שלה והופק בידי זוהר מזור. "מסתובב בעולם" יצא לאור כסינגל השני מתוך האלבום כמו בהתחלה (2015), לאחר שהוחלט להוציא את השיר "כמו בהתחלה" כסינגל המוביל מתוך האלבום. באותו הזמן, הכריזה לפידות על סיבוב הופעות חדש. במעריב פורסמה ביקורת אודות השיר ונכתב שבאמצעותו, לפידות "מצליחה לכוון לאוזן וללב בדרך הנכונה". הווידאו קליפ המלא שיצא עבור השיר הועלה לערוץ היוטיוב של דנה לפידות ב-19 ביולי 2015. בתחילתו, ניתן לראות שיירת גמלים, כשהם במדבר. בהמשך, ניתן לראות את לפידות, כשהיא לובשת שמלה לבנה ומהודרת. באמצע הקליפ, מחליפה לפידות את השמלה לשמלה בצבע שחור, בדומה לעטיפת הסינגל עצמו. נכון לאוקטובר 2019, מונה הצפיות של הקליפ עומד על כ-100 אלף צפיות. סרטון השיר "מסתובב בעולם" באתר יוטיוב דנה לפידות - מסתובב בעולם, נבדק ב-2019-10-06 דנה לפידות - מסתובב בעולם (רמיקס), נבדק ב-2019-10-06 7.1.2016 – פזמונט, באתר pizmonet.co.il ארכיון המצעדים (ארכיון) שירים שנכתבו והולחנו על ידי דנה לפידות, באתר שירונט דנה לפידות - לינקיפדיה, באתר www.linktone.co.il לבנת אלפסי, ‏ככה זה שיש שניים: עומר אדם ומשה פרץ עם שיר שיגרום לבנות לרקוד, באתר מעריב אונליין, 2 באוגוסט 2015
דאעש (ספר)

דאעש-מסע אל מפתנו של השטן הוא ספר מאת צור שיזף על המדינה האסלאמית. הספר יצא לאור בעברית בשנת 2016, בהוצאת הקיבוץ המאוחד. הספר, הסוקר את הקמתה והתפתחותה של "המדינה האסלאמית", נכתב בעקבות מסעות של המחבר ברחבי המזרח התיכון. בספר מתוארת גם האידאולוגיה העומדת בבסיס "המדינה האסלאמית", הגורמים שעומדים מאחוריה והסיבות שהובילו להקמתה ואפשרו את התפתחותה. במקביל משולבים בספר תיאורים של המחבר על המציאות בשטח לפי עדויות מכלי ראשון. יצחק מור כתב בביקורת על הספר: ” מדובר בספר חשוב וייחודי, גם בקנה מידה עולמי, בנוף הכתיבה על דאעש ועל שורשי הרעה שנפתחה מצפון וממזרח... ככל ששיזף מתקדם במסעו מתחוור כי למפלצת יש שם ופנים, היסטוריה ומניעים. שיזף אינו מצדיק את הארגון ואת מעשיו, אך הוא מהמעטים המנסים להבין באמת את התופעה – וגם להראות שככלות הכול דאעש הוא כנראה יציר כפיו של המערב...” הספר באתר "כותר" המבוא לספר ואפילוג הפרק הראשון באתר "עברית" על הספר: אוריה שביט, למי יש עניין מובהק בהישרדות של דאעש, באתר הארץ, 5 באפריל 2016 יצחק מור, ‏סקירת הספר, השילוח, גיליון 2, דצמבר 2016 כתב וצילם: צור שיזף, מסע לדאעשלנד, באתר "ידיעות אחרונות", 13 בינואר 2016 עומר עינב, "דאעש: מסע אל מפתנו של השטן" באתר המכון למחקרי ביטחון לאומי ירון אביטוב, "מסע אל קרביה של מפלצת" מוסף מקור ראשון, 27.5.2016. יצחק מור, ‏סקירת הספר, השילוח, גיליון 2, דצמבר 2016 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
Song Sung Blue

Song Sung Blue (בעברית: שיר מושר בעצב) הוא שיר משנת 1972 שכתב והקליט ניל דיימונד, בהשראת הקונצ'רטו לפסנתר מס' 21 מאת מוצרט. השיר יצא כחלק מהאלבום "Moods" של דיימונד, ואחר כך הופיע באלבומי הופעה ואלבומי אוסף רבים. השיר הגיע למקום הראשון במצעד בילבורד הוט 100 האמריקני, והיה במשך 12 שבועות במצעד Top 40. כמו כן נכנס השיר למצעד הסינגלים הבריטי והגיע למקום ה-14. "Song Sung Blue" היה להיטו השני של דיימונד בארצות הברית שהגיע לראש המצעד, אחרי השיר "Cracklin' Rosie" משנת 1970, והוא שיר הסולו האחרון שלו במקום הראשון (ב-1978 הגיע למקום ראשון במצעד השיר "You Don't Bring Me Flowers" שאותו שר דיימונד בדואט עם ברברה סטרייסנד). בנוסף לכך שהה השיר "Song Sung Blue" במשך שבעה שבועות במקום הראשון במצעד Adult Contemporary. השיר "Song Sung Blue" היה מועמד לשני פרסי גראמי בשנת 1973, פרס תקליט השנה ופרס שיר השנה. בשני הפרסים זכתה באותה שנה רוברטה פלאק בביצועה לשיר "The First Time Ever I Saw Your Face" של יואן מקול. דיימונד תיאר את השיר באלבום האוסף שלו משנת 1996 "In My Lifetime" כ"מסר בסיסי מאוד, ללא קישוטים. מעולם לא ציפיתי שמישהו יגיב לשיר כפי שהגיבו. אני פשוט אהבתי אותו, המסר והמילים הבודדות שאומרות כל כך הרבה." השיר העניק השראה לכותרת של סרט דוקומנטרי משנת 2008 על חקיין של ניל דיימונד שהיה נשוי לחקיינית של פטסי קליין. ב-1972 הוציא אנדי ויליאמס גרסת כיסוי של השיר באלבומו "Alone Again (Naturally)". סשה דיסטל הקליט את השיר בצרפתית בשם "Chanson Bleue". להקת גל חדש בריטית בשם Altered Images הקליטה ב-1982 גרסה של השיר באלבומה "Pinky Blue". בובי דארין ביצע את השיר בתוכנית טלוויזיה בשנת 1972, והגרסה שלו נכללה באלבום "Aces Back to Back" משנת 2004. פרנק סינטרה הקליט אף הוא את השיר לאלבומו "Trilogy" שיצא ב-1980. האחיות נולן הקליטו גרסה של השיר בשנת 1978 לאלבום "20 Giant Hits album". מידע על היצירה "Song Sung Blue" באתר מיוזיק בריינז גרסאות נוספות ל"Song Sung Blue" באתר SecondHandSongs Official Charts Company info from Official Charts Company Retrieved 02-10-09. Bronson, Fred (2003). The Billboard Book of #1 Hits, 5th Edition (Billboard Publications), page 314. Hyatt, Wesley (1999). The Billboard Book of #1 Adult Contemporary Hits (Billboard Publications), page 108. Hyatt, Wesley (1999). The Billboard Book of #1 Adult Contemporary Hits (Billboard Publications), page 108.
יחסי פיג'י–צ'ילה

יחסי פיג'י–צ'ילה הם היחסים הדיפלומטיים הרשמיים שבין הרפובליקה של פיג'י לבין הרפובליקה של צ'ילה. היחסים הדיפלומטיים הרשמיים שבין הרפובליקה של פיג'י לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין פיג'י לצ'ילה כוננו באופן רשמי ב-11 באוקטובר 1972. אזרחי צ'ילה שרוצים להיכנס, לבקר ולשהות בפיג'י אינם זקוקים לאשרה על מנת לעשות כן למשך ארבעה חודשים. גם אזרחי פיג'י שרוצים להיכנס, לבקר ולשהות בצ'ילה אינם זקוקים לאשרה על מנת לעשות כן למשך תשעים ימים. צ'ילה אינה מיוצגת בפיג'י בדרג השגרירות. צ'ילה מיוצגת בפיג'י בדרג הקונסולרי באמצעות קונסוליה רשמית שהיא מחזיקה בסובה, בירת המדינה. צ'ילה האמינה את שגרירותה שבולינגטון, בירת ניו זילנד הסמוכה, על פיג'י. פיג'י אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה CONSULATE OF CHILE IN SUVA, FIJI
דינוזאורים לאומיים בארצות הברית

דינוזאורים לאומיים מצוינים בסמלי חלק ממדינות ארצות הברית. המונח דומה לזה של מאובנים לאומיים, אך נחשב לסמל נפרד. מדינת ארקנסו היא חסרת סמלי מאובן לאומי, אך יש לה דינוזאור לאומי - הארקנסוזאורוס (Arkansaurus). מדינות אחרות לא מופיעות ברשימה, אבל הן בעלות מאובן לאומי של דינוזאור, למשל מונטנה. לעיתים הדינוזאור הלאומי הוא גם המאובן הלאומי, למשל הסטגוזאורוס של קולורדו, אך זה לא מצב מחייב. הדינוזאורים שנבחרו התגלו בחפירות באותה מדינה, אך לא כממצא בודד או כחלק מתגליות של מינים רבים באותו אתר. דבר זה מפרסם את המדינה בה התגלו. בנוסף לקטגוריה זו לכל מדינה בארצות הברית ישנה גם ציפור לאומית. על פי המיון המודרני העופות נחשבים לחלק מבני קבוצת הדינוזאורים. בערך זה מפורטים דינוזאורים שאינם-עופות. זוחלים לאומיים בארצות הברית ציפורים לאומיות בארצות הברית אבני מדינות ארצות הברית מאובנים לאומיים בארצות הברית https://ktar.com/story/2018935/arizona-officially-names-sonorasaurus-state-dinosaur/ Sonorasaurus officially named Arizona’s state dinosaur החליף את האסטרודון (בשם Pleurocoelus) שהיה הדינוזאור הלאומי בין 1997-2009 החליף את האלוזאורוס שהיה הדינוזאור הלאומי עד 2019
יחסי פלאו–צ'ילה

יחסי פלאו–צ'ילה הם היחסים הדיפלומטיים הרשמיים שבין הרפובליקה של פלאו לבין הרפובליקה של צ'ילה. היחסים הדיפלומטיים הרשמיים שבין הרפובליקה של פלאו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין פלאו לצ'ילה כוננו באופן רשמי ב-24 בנובמבר 1999. אזרחי צ'ילה שרוצים להיכנס, לבקר ולשהות בפלאו אינם זקוקים לאשרה מראש על מנת לעשות כן (מקבלים אחת בעת ההגעה למדינה) למשך שלושים ימים. לעומת זאת, אזרחי פלאו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן. צ'ילה אינה מיוצגת בפלאו, הן בדרג השגרירות והן בדרג הקונסולרי. צ'ילה האמינה את שגרירותה שבמנילה, בירת הפיליפינים הסמוכה, על פלאו. פלאו אינה מיוצגת בצ'ילה, הן בדרג השגרירות והן בדרג הקונסולרי. Countries with which Palau has Diplomatic Relations, אתר משרד החוץ הפלאואני Informativo de Visas Diplomáticas y Oficiales, אתר משרד החוץ של צ'ילה
יחסי גינאה ביסאו – צ'ילה

יחסי גינאה ביסאו–צ'ילה הם היחסים הדיפלומטיים הרשמיים שבין רפובליקת גינאה ביסאו לבין הרפובליקה של צ'ילה. היחסים הדיפלומטיים הרשמיים שבין רפובליקת גינאה ביסאו לבין הרפובליקה של צ'ילה הם יחסים דיפלומטיים שקטים - אין בין המדינות מתיחויות ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין גינאה ביסאו לצ'ילה כוננו באופן רשמי ב-23 באוגוסט 1974. אזרחי צ'ילה שרוצים להיכנס, לבקר ולשהות בגינאה ביסאו אינם זקוקים לאשרה מראש על מנת לעשות כן אלא לאשרה אלקטרונית (eVisa) או לאחת שינפיקו בעת ההגעה למדינה למשך תשעים ימים. לעומת זאת, אזרחי גינאה ביסאו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן. צ'ילה אינה מיוצגת בגינאה ביסאו, הן בדרג השגרירות והן בדרג הקונסולרי. גינאה ביסאו אינה מיוצגת בצ'ילה, הן בדרג השגרירות והן בדרג הקונסולרי. הוגו הארווי פרדה, Las relaciones entre Chile e Israel, 1973-1990. La conexión oculta, הועלה ב-5 במרץ 2018 Informativo de Visas Diplomáticas y Oficiales, אתר משרד החוץ של צ'ילה
סונורזאורוס

סונורזאורוס (שם מדעי: Sonorasaurus) הוא סוג של דינוזאור אוכל צמחים ממשפחת הברכיוזאוריים אשר התגלה בשנת 1994 במדבר סונורה וקרוי על שמו (מילולית: "הלטאה של סונורה"). הסונורזאורוס התקיים בתור הקרטיקון, לפני 92–112 מיליון שנה. בסוג נכלל מין אחד – Sonorasaurus thompsoni, שסווג ב-1998. דינוזאור זה נחשב בשנים הראשונות בהם חפרו את שלדו, דבר שלקח מספר שנים, למין לא ידוע שהיה קרוב לתריזינוזאורים. החוקר אדווין קולברט הניח שהוא למעשה מין של הדרוזאור בהתאם לעצמות אשר דמו לעצמות הדרוזאורים מהמוזיאון האמריקאי לתולדות הטבע וכמה חוקרים הניחו שהיה דומה מאוד לקריטוזאורוס. רק ב-1998 התברר שהיה ברכיוזאור נמוך-קומה. דינוזאור זה היה מהשורדים האחרונים בבני משפחתו, אשר שגשגו בתור היורה. המבנה של דינוזאור זה התבסס מחלקי שלד מקוטעים. על פי הממצאים, הגיע הסונוזאורוס לאורך 15 מטרים ולגובה 8.2 מטרים, קטן בשליש מקרובו הברכיוזאורוס, שחי בתור היורה. הסונוזאורוס הוא הדינוזאור הלאומי של מדינת אריזונה, החל מאפריל 2018. מדיה וקבצים בנושא סונורזאורוס בוויקישיתוף סונורזאורוס, באתר האנציקלופדיה של החיים (באנגלית) סונורזאורוס, באתר GBIF (באנגלית)
ארקנסוזאורוס

ארקנסוזאורוס (שם מדעי: Arkansaurus; מילולית: "הלטאה של ארקנסו") הוא סוג של דינוזאור מהקבוצה דמויי-אורניתומימיים, אשר חי בקרטיקון התחתון. המאובנים שלו תוארו בשנת 2018, אך התגלו כבר ב-1972. זהו הדינוזאור הלאומי של ארקנסו, בה התגלה והוא הדינוזאור היחיד שהתגלה רק בארקנסו. העצמות נלקחו מתעלה בה הסירו את החצץ מכביש וחשפו עצמות מאובנות. המוצא הביא את הממצאים למומחים בכנס בלינקולן. המומחים לא הצליחו למצוא מאפיינים מיוחדים בעצמות אך הניחו שהוא קרוב לאורניתומימוס וחלק מהחוקרים קבעו שסוג זה מוטל בספק. לאחר חפירות רבות במשך השנים, בהם ניסו החוקרים למצוא עקבות נוספות של היצור הם מצאו רק עצמות של האצבעות. כיום מעריכים שדינוזאור זה היה שייך לאבותיהם של האורניתומימיים והיה קרוב לסוג Nedcolbertia. הוא היה חסר את העצמות הזקופות בכף הרגל ואת הדורבנות של האורניתומימיים האמיתיים. זרועותיו בדומה לזרועות הטירנוזאורוס הכילו 3 טפרים. אורכו הגיע ל-1.8–4.6 מטר והוא היה כנראה אוכל-כול זריז. מדיה וקבצים בנושא ארקנסוזאורוס בוויקישיתוף ארקנסוזאורוס, באתר GBIF (באנגלית)
אוגוסטינולופוס

אוגוסטינולופוס (שם מדעי: Augustynolophus) הוא סוג של דינוזאור ממשפחת ההדרוזאוריים שחי בסופו של הקרטיקון באמריקה הצפונית. האוגוסטינולופוס התקיים לפני 66–70 מיליון שנה לצד קבוצת הדינוזאורים האחרונים שנכחדו עם הכחדת הקרטיקון הגדולה. הדינוזאור נקרא על שם משפחת אוגוסטין, אשר סייעה למוזיאון ההיסטוריה של לוס אנג'לס (אנ'). הסיומת "lophus" היא על שם הדמיון בינו לזאורולופוס האסייתי. הוא נחשב לראשונה כמין של זאורולופוס (Augustynolophus morrisi, על שם החוקר ויליאם מוריס) ובהמשך סווג כפרוזאורולופוס. בהמשך העבירו אותו לסוג משלו, תחת השבט Saurolophini - בו כלולים גם הזאורולופוס והפרוזאורולופוס. כל מאובני הדינוזאור מבוססים על שני ממצאים, אחת מ-1943 בה התגלתה הגולגולת ואחת בה התגלו עצמות חוליות ועצמות גפיים שונות והיא כנראה השתייכה לפרט צעיר. מאובנים אלה שנוצרו ליד הים הפנימי המערבי הם אחד משלושה מאובנים שהתגלו ליד החוף המערבי, לצד האלטופלטה (Aletopelta) ומין לא ידוע של טירנוזאור מוושינגטון. הדינוזאורים בוגרים הגיעו לאורך אפשרי של 8 מטרים ולמשקל 3 טון. אורך הגולגולת הגיע ל-106 ס"מ והיא נועדה ללעיסת צמחייה קרקעית עם שיניים קטנות מרובות. דינוזאור זה הוא הדינוזאור הלאומי של קליפורניה שבה התגלו המאובנים, החל מ-2017. מדיה וקבצים בנושא אוגוסטינולופוס בוויקישיתוף אוגוסטינולופוס, באתר GBIF (באנגלית)
בית הספר התיכון הארווי מילק

בית הספר התיכון הארווי מילק (באנגלית: Harvey Milk High School) הוא בית ספר על-יסודי ציבורי באיסט וילג' בעיר ניו יורק המיועד בעיקר לצעירים הומוסקסואלים, לסביות, ביסקסואלים וטרנסג'נדרים, כמו גם לאלו שאינם בטוחים בזהותם המינית; עם זאת, בית הספר אינו מדיר תלמידים סטרייטים. בית הספר נקרא על שם הארווי מילק, לשעבר חבר במועצת העירייה של סן פרנסיסקו, ההומוסקסואל הגלוי הראשון במדינת קליפורניה אשר התמודד ונבחר למשרה ציבורית בבחירות כלליות. בתחילה, בית הספר נוהל על ידי מכון הטריק-מרטין (באנגלית: Hetrick-Martin Institute, בראשי תיבות: HMI), ארגון ללא כוונת רווח המעניק תמיכה חברתית לבני נוער בסיכון, בפרט לאלו שאינם הטרוסקסואלים. מאז שהפך לבית ספר ציבורי מוסמך לחלוטין בשנת 2002, בית הספר מנוהל על ידי מחלקת החינוך של עיריית ניו יורק, בנפרד מ-HMI. בית הספר והמלכ"ר עדיין חולקים מקום באותו בניין, כאשר הטריק-מרטין מספק את רוב התוכניות האמנותיות והתרבותיות של בית הספר. בית הספר הוקם בשנת 1985 כתוכנית קטנה, עם שני חדרים וקצת יותר מתריסר תלמידים, על ידי HMI בשיתוף המרכז לחינוך לקריירה במחלקה החינוך של עיריית ניו יורק. מחלקת החינוך מנהלת את בית הספר ואחראית לרישום וקבלה. המוסד הוקם כבית ספר אלטרנטיבי, עבור בני נוער שמתקשים או שלא מסוגלים ללמוד בבתי הספר שבאזור מגוריהם, אם בשל איומים, אלימות או הטרדות. בית הספר זכה לחשיפה ציבורית רחבה בשנת 2002, כאשר מועצת החינוך אישרה העברת תקציב של 3.2 מיליון דולר לבית הספר, כאחת ההחלטות האחרונות שהתקבלו בטרם בית הספר הפך לבית ספר ציבורי. התקציב איפשר לשפץ את בניין בית הספר. הביקוש לבית הספר גבר, וההרשמה קפצה מ-50 ל-100 תלמידים. בשנת 2003, מנהל בית הספר ויליאם זלצמן אמר שזה יהיה "מאתגר מבחינה אקדמית". מייקל לונג, יו"ר המפלגה השמרנית של מדינת ניו יורק, מתח ביקורת, ושאל: "האם יש דרך אחרת ללמד הומוסקסואלים? האם יש מתמטיקה הומוסקסואלית? זה לא בסדר ... אין סיבה לטפל בילדים אלה בנפרד". לעומתו, התומכים טענו כי בית הספר הזה הוא פתרון פרגמטי, תוך מתן דרך אלטרנטיבית להשגת תעודת בגרות עבור תלמידים שאינם מסוגלים להצליח בבית ספר תיכון כללי בגלל אי-סובלנות. לא כל הטיעונים נגד בית הספר הגיעו מכיוון אחד של המפה הפוליטית. ראש העיר העצמאי מייקל בלומברג תמך בשיפוץ בית הספר, בזמן שרובן דיאז, סנאטור בבית המחוקקים של מדינת ניו יורק מטעם המפלגה הדמוקרטית, התנגד לו. בשנת 2004 עבר בית הספר הרחבה, ל-1,600 מ"ר, ועלייה לשמונה כיתות לימוד ו-110 תלמידים. יום הארווי מילק אתר האינטרנט הרשמי של בית הספר התיכון הארווי מילק בית הספר התיכון הארווי מילק, ברשת החברתית אקס (טוויטר) בית הספר התיכון הארווי מילק, ברשת החברתית אינסטגרם "Harvey Milk High School". New York City Department of Education. נבדק ב-2011-03-28. "First public gay high school to open in NYC". CNN. 29 ביולי 2003. אורכב מ-המקור ב-12 בספטמבר 2005. נבדק ב-2007-02-26. {{cite news}}: (עזרה)